Прастаганімоз

Прастаганімоз — глісная хвароба птушак, якая выклікаецца чарвямі сямейства .

 Апісанне 

Да прастаганімозу ўспрыімлівыя свойскія куры, гусі, качкі, дзікія вадаплаўныя птушкі, глушцы, курапаткі, фазаны, дразды, вераб’і, сарокі, шпакі і іншыя (канчатковыя гаспадары).

Ачагі інвазіі падтрымліваюцца ў прыродзе дзікімі птушкамі. Заражаюцца на прастаганімоз у канцы вясны і ў пачатку лета аліментарным шляхам (паяданне з кармамі інвазаваных стракоз і іх лічынак — 2-і прамежкавы гаспадар у развіцці прастаганімідаў).

 Сімптомы 

Хвароба праяўляецца парушэннем функцыі шкарлупінных і бялковых залоз з няправільным фарміраваннем яец. Куры нясуць яйцы з патончанай шкарлупой або без шкарлупы. Пры значнай інвазіі хворыя знясілены, пер’е ўскудлачанае, развіваецца перытаніт і птушкі гінуць.

 Лячэнне і прафілактыка 

У лячэнні выкарыстоўваюць чатыроххлорысты вуглярод, гексахлорэтан. Для прафілактыкі птушкафермы размяшчаюць на адлегласці ад вадаёмаў.

 Крыніцы 

 Літаратура 

 Петроченко В. И. Котельников Г. А. Гельминтозы птиц. — 2 изд. — М., 1976
 Демидов Н. В., Потёмкина В. А. Справочник по терапии и профилактике гельминтозов животных. — М., 1980

Катэгорыя:Трэматадозы
Катэгорыя:Захворванні птушак
Катэгорыя:Смактуны